Die füsikalischi Chemii (churz: PC) isch näben dr anorganische und dr organische Chemii äins vo de „klassische“ Däilgebiet vo dr Chemii. Si behandelt dr Gränzberiich zwüsche dr Füsik und dr Chemii, bsundrigs d Aawändig vo Methode vo dr Füsik uf Objekt vo dr Chemiu. Wääred in dr Preparative Chemii mä sich vor allem für d Methodik vo dr chemische Sünthese vo bekannte und nöije Substanze intressiert, brobiert die füsikalischi Chemii mit Hilf vo theoretische und experimentelle Methode d Äigeschafte vo Stoff und deren iiri Umwandlig z beschriibe. S Ziil isch s, für alli relewante Vorgäng allgemäin gültigi mathematischi Formle mit klar definierte Äihäite und exakte Zaalewärt ufzstelle.